chhatramani/nepal_legal_regulations_corpus_np huggingface dataset:
पशु स्वास्थ्य तथा पशु सेवा व्यवसायी परिषद् नियमावली २०८१ (Veterinary Council Regulation, 2024)

१३. प्रमाणपत्र दिने: नियम ११ को उपनियम (१) बमोजिम नाम दर्ता गर्ने निकायले नाम दर्ता गर्ने निर्णय गरेका दरखास्तवालाको नाम नियम १२ बमोजिमको दर्ता किताबमा दर्ता गरी दरखास्तवालालाई अनुसूची-५ बमोजिमको ढाँचामा नाम दर्ताको प्रमाणपत्र दिनु पर्नेछ । १४. पुनः नाम दर्ता गर्ने: (१) ऐनको दफा १५ को उपदफा (१) बमोजिम दर्ता किताबबाट नाम हटाइएको पशु स्वास्थ्य तथा पशु सेवा व्यवसायीले मनासिब कारण खुलाई नियम ८ बमोजिमको कागजात र अनुसूची-२ बमोजिमको दस्तुर बुझाएको रसिद संलग्न गरी अनुसूची-१ बमोजिमको ढाँचामा पुनः नाम दर्ता गर्नको लागि नाम दर्ता गर्ने निकायमा दरखास्त दिन सक्नेछ । (२) उपनियम (१) बमोजिम प्राप्त दरखास्त जाँचबुझ गर्दा मनासिब देखिएमा नाम दर्ता गर्ने निकायले ऐनको दफा १५ को उपदफा (२) बमोजिम त्यस्तो पशु स्वास्थ्य तथा पशु सेवा व्यवसायीको नाम दर्ता किताबमा पुनः दर्ता गरी अनुसूची-५ बमोजिमको ढाँचामा नाम दर्ताको प्रमाणपत्र दिनु पर्नेछ । तर, । ऐनको दफा १५ को उपदफा (१) को खण्ड (क) को आधारमा दर्ता किताबबाट नाम हटाइएको पशु स्वास्थ्य तथा पशु सेवा व्यवसायीको नाम पुनः दर्ता गरिने छैन । (३) उपनियम (१) र (२) मा जुनसुकै कुरा लेखिएको भए तापनि कुनै पशु स्वास्थ्य तथा पशु सेवा व्यवसायीको नाम ऐनको दफा १५ को उपदफा (१) बमोजिम दर्ता किताबबाट हटाउने निर्णय गरेको मितिले एक वर्ष पूरा नभई सोही व्यक्तिले पुनः नाम दर्ता गर्नको लागि दरखास्त दिन सक्ने छैन । १५. श्रेणी परिवर्तन गर्न सक्ने: (१) ऐनको दफा १७ बमोजिम कुनै एक श्रेणीमा नाम दर्ता भएको पशु स्वास्थ्य तथा पशु सेवा व्यवसायीले अर्को श्रेणीमा नाम दर्ता गराउन चाहेमा यस परिच्छेद बमोजिमको प्रक्रिया पूरा गरी नाम दर्ता गर्ने निकायले त्यस्तो व्यक्तिको श्रेणी परिवर्तन गरी साविककै दर्ता नम्बर कायम हुने गरी परिषद्को दर्ता किताबमा नाम दर्ता गर्ने निर्णय गर्न सक्नेछ । (२) उपनियम (१) बमोजिम श्रेणी परिवर्तन भएमा पशु स्वास्थ्य तथा पशु सेवा व्यवसायीको साविकको श्रेणीबाट नाम हटाउनु पर्नेछ । १६. नाम दर्ताको अभिलेख राख्ने: (१) नाम दर्ता गर्ने निकायले नाम दर्ता भएको प्रत्येक पशु स्वास्थ्य तथा पशु सेवा व्यवसायी र ग्रामिण पशु स्वास्थ्य कार्यकर्ताको नाम विषयगत तथा श्रेणीगत रूपमा दर्ता किताबमा अद्यावधिक गरी अभिलेख राख्नु पर्नेछ । (२) प्रदेश कानून बमोजिमको नाम दर्ता गर्ने निकायमा दर्ता भएका पशु स्वास्थ्य तथा पशु सेवा व्यवसायी र ग्रामिण पशु स्वास्थ्य कार्यकर्ताको विवरण सम्बन्धित निकायले आर्थिक वर्ष समाप्त भएको मितिले दुई महिना भित्र परिषद्मा पठाउनु पर्नेछ । (३) उपनियम (२) बमोजिम परिषद्मा प्राप्त अद्यावधिक विवरणको एकीकृत अभिलेख तयार गरी अद्यावधिक रूपमा राखिएको पशु स्वास्थ्य तथा पशु सेवा व्यवसायी र ग्रामिण पशु स्वास्थ्य कार्यकर्ताको नाम प्रत्येक दुई वर्षमा परिषद्ले सार्वजनिक गर्नेछ । परिच्छेद-४ । पशु स्वास्थ्य तथा पशु सेवा व्यवसाय सम्बन्धी । १७. क्षमता अभिवृद्धि: परिषद्ले पशु स्वास्थ्य तथा पशु सेवा व्यवसायी र ग्रामिण पशु स्वास्थ्य कार्यकर्ताको क्षमता अभिवृद्धिका लागि समय समयमा तालिम तथा प्रशिक्षणका कार्यक्रम सञ्चालन गर्नेछ ।
पशु स्वास्थ्य तथा पशु सेवा व्यवसायी परिषद् नियमावली २०८१ (Veterinary Council Regulation, 2024)

परिच्छेद-४ । पशु स्वास्थ्य तथा पशु सेवा व्यवसाय सम्बन्धी । १७. क्षमता अभिवृद्धि: परिषद्ले पशु स्वास्थ्य तथा पशु सेवा व्यवसायी र ग्रामिण पशु स्वास्थ्य कार्यकर्ताको क्षमता अभिवृद्धिका लागि समय समयमा तालिम तथा प्रशिक्षणका कार्यक्रम सञ्चालन गर्नेछ । १८. निरन्तर शिक्षा: (१) परिषद्ले ऐनको दफा १७ बमोजिम नाम दर्ता गर्ने निकायमा दर्ता भएका पशु स्वास्थ्य तथा पशु सेवा व्यवसायीको लागि निरन्तर शिक्षाको मापदण्ड तयार गर्नेछ । (२) नेपाल सरकार वा प्रदेश सरकारबाट मान्यता प्राप्त संस्थाबाट परिषद्ले तोकेको मापदण्ड पूरा गरेको शैक्षिक संस्थाले निरन्तर शिक्षा सञ्चालन गर्न सक्नेछ । त्यस्तो संस्थाबाट निरन्तर शिक्षा लिएको पशुस्वास्थ्य तथा पशु सेवा व्यवसायीलाई परिषद्ले मान्यता दिनेछ । १९. पशु स्वास्थ्य तथा पशु सेवा व्यवसाय सञ्चालन: (१) ऐनको दफा १८ को प्रयोजनका लागि देहाय बमोजिमको श्रेणीमा नाम दर्ता भएको पशु स्वास्थ्य तथा पशु सेवा व्यवसायीले देहाय बमोजिमको व्यवसाय सञ्चालन गर्न सक्नेछन्:- । (क) "क श्रेणी": विशेषज्ञता हासिल गरेको क्षेत्रसँग सम्बन्धित पशु रोगको पहिचान र उपचार, भ्रूण प्रत्यारोपण, कृत्रिम गर्भाधान, पशु आहारा, पशु कल्याण, पशु पोषण, पशुजन्य खाद्य पदार्थ, पशु प्रजनन, भेटेरिनरी जनस्वास्थ्य, पशु स्वास्थ्य तथा पशु सेवा अनुसन्धान, पशु स्वास्थ्य तथा पशु सेवा व्यवसाय सम्बन्धी अन्य विधा र त्यस्तो विधाको विशेषज्ञ सेवा तथा परामर्श । (ख) "ख श्रेणी": बिरामी पशुको स्वास्थ्य परीक्षण, रोगको पहिचान र उपचार तथा सोको लागि औषधि लेखन, कृत्रिम गर्भाधान, पशु प्रजनन, पशु कल्याण, पशु पोषण, पशुजन्य खाद्य पदार्थ, पशुको आहारा, भेटेरिनरी जनस्वास्थ्य सेवा, तालिम, प्रशिक्षण सहजीकरण, अनुसन्धानमा सहयोगी, शैक्षिक योग्यता र तालिमको सीमाभित्र रही पशु स्वास्थ्य सेवा क्लिनिक सञ्चालन, पशु रोग निदानका लागि प्रयोगशाला सञ्चालन, क्यानल क्लब सञ्चालन । (ग) "ग श्रेणी": शैक्षिक योग्यता तथा तालिमको सीमाभित्र रही बिरामी पशुको स्वास्थ्य परीक्षण, रोगको पहिचान र उपचार तथा सोको लागि औषधि लेखन, कृत्रिम गर्भाधान, पशु प्रजनन, पशु कल्याण, पशु पोषण, पशुजन्य खाद्य पदार्थ, पशुको आहारा, भेटेरिनरी जनस्वास्थ्य, शैक्षिक योग्यता र तालिमको सीमाभित्र रही पशु स्वास्थ्य सेवा क्लिनिक सञ्चालन, पशु रोग निदानका लागि प्रयोगशाला सञ्चालन, क्यानल क्लब सञ्चालन । (घ) "घ श्रेणी": बिरामी पशुको आधारभूत स्वास्थ्य परीक्षण, रोगको पहिचान र उपचार तथा सोको लागि औषधि लेखन, तालिम लिएको व्यवसायीले कृत्रिम गर्भाधान, पशु प्रजनन, पशु कल्याण, पशुको आहारा, भेटेरिनरी जनस्वास्थ्य, ऐनको दफा १७ को खण्ड (घ) बमोजिमको शैक्षिक योग्यता र तालिमको सीमाभित्र रही आधारभूत क्लिनिक सञ्चालन, पशुको आधारभूत रोग निदान, पशु प्रयोगशाला सञ्चालन, क्यानल क्लब सञ्चालन । (२) पशु स्वास्थ्य तथा पशु सेवा व्यवसायीले उपनियम (१) बमोजिमका व्यवसाय सञ्चालन गर्दा प्रचलित कानून तथा नियम २४ बमोजिमको आचारसंहिताको अधीनमा रही गर्नु पर्नेछ ।
पशु स्वास्थ्य तथा पशु सेवा व्यवसायी परिषद् नियमावली २०८१ (Veterinary Council Regulation, 2024)

(२) पशु स्वास्थ्य तथा पशु सेवा व्यवसायीले उपनियम (१) बमोजिमका व्यवसाय सञ्चालन गर्दा प्रचलित कानून तथा नियम २४ बमोजिमको आचारसंहिताको अधीनमा रही गर्नु पर्नेछ । २०. ग्रामिण पशु स्वास्थ्य कार्यकर्ताको नाम दर्ता: (१) ऐनको दफा २० बमोजिम ग्रामिण पशु स्वास्थ्य कार्यकर्ताको रुपमा नाम दर्ता गराउनको लागि ग्रामिण पशु स्वास्थ्य कार्यकर्ता सम्बन्धी कम्तीमा एक महिनाको तालिम लिएका व्यक्तिले नाम दर्ता गर्ने निकायमा अनुसूची-१ बमोजिमको ढाँचामा दरखास्त दिनु पर्नेछ । (२) उपनियम (१) बमोजिमको दरखास्त साथ ऐनको दफा २० को उपदफा (१) बमोजिमको तालिम, पशु स्वास्थ्य तथा पशु सेवा व्यवसाय सञ्चालन गर्दै आएको कागजात र नेपाली नागरिकताको प्रमाणपत्रको प्रतिलिपि संलग्न गर्नु पर्नेछ । (३) उपनियम (१) बमोजिम प्राप्त दरखास्त जाँचबुझ गर्दा मनासिब देखिएमा छुट्टै दर्ता किताब खडा गरी ग्रामिण पशु स्वास्थ्य कार्यकर्ताको नाम दर्ता गर्नु पर्नेछ । (४) उपनियम (३) बमोजिम नाम दर्ता भएका ग्रामिण पशु स्वास्थ्य कार्यकर्ताले देहाय बमोजिमको पशु स्वास्थ्य तथा पशु सेवा व्यवसाय गर्न सक्नेछन्:- । (क) पशु रोगको प्राथमिक उपचार, । (ख) परजीवी विरुद्धको औषधिको प्रयोग, । (ग) पशु खोपको प्रयोग, । (घ) भाले पशुको बन्द पद्धतिबाट गरिने बन्ध्याकरण, । (ङ) पशु रोगको नियन्त्रणमा सहयोग, । (च) पशु पालन र पशु रोग सम्बन्धी सचेतनामूलक कार्य । (५) उपनियम (३) बमोजिम नाम दर्ता भएका ग्रामिण पशु स्वास्थ्य कार्यकर्ताबाट उपनियम (४) बमोजिमको कार्य भए नभएको सम्बन्धमा नाम दर्ता गर्ने निकायले समय समयमा अनुगमन तथा निरीक्षण गरी आवश्यकता अनुसार कुनै सुधार गर्नु पर्ने देखिएमा सुधारको लागि निर्देशन समेत दिन सक्नेछ । (६) उपनियम (३) बमोजिम नाम दर्ता भएका ग्रामिण पशु स्वास्थ्य कार्यकर्ताको लागि नाम दर्ता गर्ने निकायले आफ्नो वार्षिक बजेट तथा कार्यक्रममा समावेश गरी क्षमता विकासका आवश्यक कार्यक्रम नियमित रुपमा सञ्चालन गर्नु पर्नेछ । २१. शैक्षिक योग्यताको मान्यता: (१) ऐनको दफा २२ बमोजिम पशु स्वास्थ्य तथा पशु सेवा व्यवसायसँग सम्बन्धित शैक्षिक योग्यताको प्रमाणपत्र वा अन्य उपाधिको मान्यता प्राप्त गर्ने प्रयोजनका लागि सम्बन्धित शिक्षण संस्थाले त्यस्तो शैक्षिक योग्यताको प्रमाणपत्र वा । उपाधिको लागि निर्धारित पाठ्यक्रम तथा भर्नाको लागि निर्धारित सर्त तथा तत्सम्बन्धी अन्य विवरण परिषदमा पेश गर्नु पर्नेछ । (२) उपनियम (१) बमोजिम पेश भएको विवरणका आधारमा शैक्षिक योग्यताको प्रमाणपत्र वा अन्य उपाधिको मान्यताका लागि परिषदले तोकेको नियम २३ बमोजिमको विषयगत समितिमा पेश गरी सो समितिको राय सुझाव सहितको प्रतिवेदन परिषदमा पेश गर्नु पर्नेछ । (३) उपनियम (२) बमोजिम प्राप्त प्रतिवेदनको आधारमा शैक्षिक योग्यताको प्रमाणपत्र वा अन्य उपाधिलाई मान्यता दिन परिषदले मन्त्रालयमा सिफारिस गर्नेछ । २२. शिक्षण संस्थाको सर्त र मापदण्ड: (१) ऐनको दफा २३ बमोजिम पशु स्वास्थ्य तथा पशु सेवा व्यवसायसँग सम्बन्धित विषय अध्यापन गराउने शिक्षण संस्थाले सञ्चालन गर्ने शैक्षिक कार्यक्रम सञ्चालन गर्दा पूरा गर्नुपर्ने सर्त तथा मापदण्ड परिषदले निर्धारण गर्नेछ । (२) शिक्षण संस्थाले शैक्षिक कार्यक्रम सञ्चालन गर्दा उपनियम (१) बमोजिम परिषदले निर्धारण गरेको सर्त र मापदण्ड पालना गर्नु पर्नेछ ।
पशु स्वास्थ्य तथा पशु सेवा व्यवसायी परिषद् नियमावली २०८१ (Veterinary Council Regulation, 2024)

(२) शिक्षण संस्थाले शैक्षिक कार्यक्रम सञ्चालन गर्दा उपनियम (१) बमोजिम परिषदले निर्धारण गरेको सर्त र मापदण्ड पालना गर्नु पर्नेछ । (३) उपनियम (२) बमोजिमको सर्त र मापदण्ड पूरा गरे वा नगरेको सम्बन्धमा नियम २३ को उपनियम (१) को खण्ड (च) बमोजिमको शैक्षिक परामर्श तथा शिक्षण संस्था नियमन समितिले समय समयमा अनुगमन गरी परिषदलाई प्रतिवेदन पेश गर्नु पर्नेछ । (४) ऐनको दफा २५ को उपदफा (२) बमोजिम मन्त्रालयले शिक्षण संस्थासँग माग गरेको थप विवरण वा स्पष्टीकरण सम्बन्धित शिक्षण संस्थाले पत्र प्राप्त गरेको मितिले पन्ध्र दिनभित्र मन्त्रालयमा पेश गर्नु पर्नेछ । परिच्छेद-५ । विषयगत समिति सम्बन्धी । २३. विषयगत समितिको गठन: (१) परिषदले आफ्नो काम कारबाहीमा सहयोग पुर्‍याउन देहाय बमोजिमका विषयगत समिति गठन गर्न सक्नेछ:- । (क) परीक्षा, नाम दर्ता तथा अभिलेख समिति, । (ख) पशु सेवा विज्ञ समिति, । (ग) जनशक्ति परिचालन तथा व्यवस्थापन समिति, । (घ) अनुशासन तथा नियमन समिति, । (ङ) आर्थिक व्यवस्थापन तथा लेखा समिति, । (च) शैक्षिक परामर्श तथा शिक्षण संस्था नियमन समिति, । (छ) अन्तर्राष्ट्रिय सम्बन्ध समिति । (२) उपनियम (१) मा उल्लिखित विषयगत समितिमा परिषदले तोकेको परिषदको सदस्यको संयोजकत्वमा विषय विज्ञताको आधारमा परिषदमा नाम दर्ता भएका पशु स्वास्थ्य तथा पशु सेवा व्यवसायी मध्येबाट पाँच जना सदस्य रहनेछन् । (३) उपनियम (१) को खण्ड (क) बमोजिमको परीक्षा, नाम दर्ता तथा अभिलेख समितिको काम देहाय बमोजिम हुनेछ:- । (क) नाम दर्ताका लागि सूचना आह्वान गराउने, । (ख) नाम दर्ताका लागि दरखास्त दिएका दरखास्तवालाको आवश्यक प्रमाण पुगे नपुगेको जाँचबुझ गर्ने, । (ग) दर्ता हुन निवेदन दिने दरखास्तवालाको प्रमाण पुगेमा दर्ता गर्नका लागि परिषद समक्ष पेश गर्ने, । (घ) दर्ता हुन योग्य पशु स्वास्थ्य तथा पशु सेवा व्यवसायीको परीक्षा सञ्चालन गर्न आवश्यक व्यवस्था मिलाउने, । (ङ) दर्ता भएका पशु स्वास्थ्य तथा पशु सेवा व्यवसायी र ग्रामिण पशु स्वास्थ्य कार्यकर्ताको अभिलेख अद्यावधिक राख्न आवश्यक व्यवस्था मिलाउने । (४) उपनियम (१) को खण्ड (ख) बमोजिमको पशु सेवा विज्ञ समितिको काम देहाय बमोजिम हुनेछ:- । (क) मुलुकलाई आवश्यक पर्ने पशु स्वास्थ्य तथा पशु सेवा, पशुको नश्ल, आहारा, चरण घाँस सम्बन्धी विषयमा सुधार तथा व्यवस्थापनको खाका तयार गरी परिषदमा पेश गर्ने, । (ख) पशुपालनको क्षेत्रमा विकास भएका नवीनतम प्रविधि नेपालको परिप्रेक्ष्यमा उपयुक्त भए नभएको विश्लेषण गरी उपयुक्त प्रविधि प्रयोगमा ल्याउन राय सुझाव दिने, । (ग) पशु स्वास्थ्य तथा पशु सेवा क्षेत्रको तत्कालीन, मध्यकालीन र दीर्घकालीन कार्ययोजना तयार गरी परिषदमा पेश गर्ने, । (घ) पशुपालनका विभिन्न क्षेत्रमा आवश्यक प्रविधि किसानसम्म पुर्‍याउने कार्ययोजना तयार गर्ने, । (ङ) पशु सेवाको क्षेत्रमा उत्पादन गर्नु पर्ने आधारभूत तह देखि विषय विज्ञ जनशक्तिको कार्ययोजना तयार गरी परिषदमा पेश गर्ने, । (च) पशु स्वास्थ्य तथा पशु सेवाका जनशक्ति बीच अन्तरक्रिया तथा छलफल गरी समस्या समाधानका उपाय सहितको प्रतिवेदन तयार गरी परिषदमा पेश गर्ने । (५) उपनियम (१) को खण्ड (ग) बमोजिमको जनशक्ति परिचालन तथा व्यवस्थापन समितिको काम देहाय बमोजिम हुनेछ:- ।
पशु स्वास्थ्य तथा पशु सेवा व्यवसायी परिषद् नियमावली २०८१ (Veterinary Council Regulation, 2024)

(च) पशु स्वास्थ्य तथा पशु सेवाका जनशक्ति बीच अन्तरक्रिया तथा छलफल गरी समस्या समाधानका उपाय सहितको प्रतिवेदन तयार गरी परिषदमा पेश गर्ने । (५) उपनियम (१) को खण्ड (ग) बमोजिमको जनशक्ति परिचालन तथा व्यवस्थापन समितिको काम देहाय बमोजिम हुनेछ:- । (क) पशु स्वास्थ्य तथा पशु सेवा व्यवसायी र ग्रामिण पशु स्वास्थ्य कार्यकर्तालाई परिषदका क्रियाकलाप तथा गतिविधिमा संलग्न गराउने, । (ख) पशु स्वास्थ्य तथा पशु सेवा व्यवसायीको श्रेणी व्यवस्थापनको कार्यमा परिषदलाई आवश्यक सहयोग गर्ने, । (ग) पशु स्वास्थ्य तथा पशु सेवा व्यवसायीको क्षेत्रमा काम गर्ने संघ, प्रदेश र स्थानीय तहका निकाय बीच समन्वय र सहकार्यको कार्ययोजना तयार गर्ने, । (घ) परिषदका सदस्यको क्षमता विकास सम्बन्धी कार्ययोजना बनाई परिषदमा पेश गर्ने । (६) उपनियम (१) को खण्ड (घ) बमोजिमको अनुशासन तथा नियमन समितिको काम देहाय बमोजिम हुनेछ:- । (क) परिषदलाई आवश्यक पर्ने कानूनको मस्यौदा तयार गरी परिषदमा पेश गर्ने, । (ख) पशु स्वास्थ्य तथा पशु सेवा व्यवसायीको शैक्षिक योग्यता र तालिमको प्रमाणपत्र जाँचबुझ गर्ने, । (ग) पशु स्वास्थ्य तथा पशु सेवा व्यवसायी र ग्रामिण पशु स्वास्थ्य कार्यकर्ताले पेशागत आचरण र आचारसंहिता पालना गरे नगरेको जाँचबुझ गरी उल्लङ्घन गरेको पाइएमा आवश्यक कारबाहीका लागि परिषदमा पेश गर्ने, । (घ) परिषदमा परेका उजुरी उपर जाँचबुझ गरी राय सहितको प्रतिवेदन परिषदमा पेश गर्ने । (७) उपनियम (१) को खण्ड (ङ) बमोजिमको आर्थिक व्यवस्थापन तथा लेखा समितिको काम देहाय बमोजिम हुनेछ:- । (क) परिषदको वार्षिक कार्यक्रम तयारीमा राय सुझाव दिने, । (ख) परिषदलाई आवश्यक पर्ने आर्थिक स्रोतको आङ्कलन र स्रोत व्यवस्थापन गर्ने गराउने, । (ग) लेखा परीक्षण गराउने र बेरुजु फछ्र्यौट गराउन आवश्यक कार्य गर्ने, । (घ) परिषदमा आन्तरिक नियन्त्रण प्रणाली कायम राख्न सुझाव दिने । (८) उपनियम (१) को खण्ड (च) बमोजिमको शैक्षिक परामर्श तथा शिक्षण संस्था नियमन समितिको काम देहाय बमोजिम हुनेछ:- । (क) पशु स्वास्थ्य तथा पशु सेवाको क्षेत्रमा अपनाउनु पर्ने शैक्षिक क्रियाकलाप, पाठ्यक्रम, शैक्षिक प्रविधिका बारेमा परिषदलाई आवश्यक परामर्श दिने, । (ख) शिक्षण संस्था सञ्चालन गर्दा पालना गर्नु पर्ने सर्त र मापदण्ड तयार गरी परिषदमा पेश गर्ने, । (ग) शिक्षण संस्थाको पाठ्यक्रमका लागि आवश्यक राय सुझाव सहितको प्रतिवेदन परिषदमा पेश गर्ने, । (घ) पशु स्वास्थ्य तथा पशु सेवा व्यवसायी र ग्रामिण पशु स्वास्थ्य कार्यकर्ताको निरन्तर शिक्षाको कार्ययोजना तयार गरी परिषदमा पेश गर्ने र निरन्तर शिक्षा सञ्चालन गराउने, । (ङ) पशु स्वास्थ्य तथा पशु सेवा व्यवसायीको परीक्षाको पाठ्यक्रम पुनरावलोकन गरी परिषदमा सुझाव दिने । (९) उपनियम (१) को खण्ड (छ) बमोजिमको अन्तर्राष्ट्रिय सम्बन्ध समितिको काम देहाय बमोजिम हुनेछ:- । (क) पशु स्वास्थ्य तथा पशु सेवा क्षेत्रमा संलग्न राष्ट्रिय तथा अन्तर्राष्ट्रिय सरोकारवाला संघसंस्थासँग सम्बन्ध कायम गर्ने, । (ख) विभिन्न पेशागत क्षेत्रका परिषदबीच एक आपसमा समन्वय र सहकार्यको वातावरण सिर्जना गर्ने, । (ग) मुलुकभित्र रहेका पशु स्वास्थ्य तथा पशु सेवाका विभिन्न क्रियाकलापमा परिषदलाई सहभागी गराउन पहल गर्ने, । (घ) परिषदसँग सम्बन्धित अन्तर्राष्ट्रिय सङ्घसंस्थासँग सहकार्य गर्ने, ।
पशु स्वास्थ्य तथा पशु सेवा व्यवसायी परिषद् नियमावली २०८१ (Veterinary Council Regulation, 2024)

(ख) विभिन्न पेशागत क्षेत्रका परिषदबीच एक आपसमा समन्वय र सहकार्यको वातावरण सिर्जना गर्ने, । (ग) मुलुकभित्र रहेका पशु स्वास्थ्य तथा पशु सेवाका विभिन्न क्रियाकलापमा परिषदलाई सहभागी गराउन पहल गर्ने, । (घ) परिषदसँग सम्बन्धित अन्तर्राष्ट्रिय सङ्घसंस्थासँग सहकार्य गर्ने, । (ङ) परिषदमा नाम दर्ता भएका सदस्यलाई विभिन्न अन्तर्राष्ट्रिय क्षेत्रमा हुने तालिम, भ्रमण, सेमिनारमा सहभागी गराउन पहल गर्ने । (१०) विषयगत समितिको बैठक सम्बन्धी कार्यविधि सम्बन्धित समिति आफैले निर्धारण गरे बमोजिम हुनेछ । परिच्छेद-६ । पेशागत आचरण सम्बन्धी । २४. आचारसंहिता जारी गर्ने: (१) नाम दर्ता गर्ने निकायमा दर्ता भएका पशु स्वास्थ्य तथा पशु सेवा व्यवसायी र ग्रामिण पशु स्वास्थ्य कार्यकर्ताको लागि परिषदले ऐनको दफा ८ को खण्ड (ज) बमोजिम राष्ट्रियस्तरको आचारसंहिता तयार गरी लागु गर्नेछ । (२) उपनियम (१) बमोजिमको आचारसंहिता बमोजिम पशु स्वास्थ्य तथा पशु सेवा व्यवसायी र ग्रामिण पशु स्वास्थ्य कार्यकर्ताले त्यस्तो आचारसंहिता विपरीत नहुने गरी पशु स्वास्थ्य तथा पशु सेवा व्यवसाय गर्नु पर्नेछ । २५. पेशागत आचरण पालना गर्नु पर्ने: (१) पशु स्वास्थ्य तथा पशु सेवा व्यवसायी र ग्रामिण पशु स्वास्थ्य कार्यकर्ताले पशु स्वास्थ्य तथा पशु सेवा सञ्चालन गर्दा नियम २४ को उपनियम (१) बमोजिमको राष्ट्रियस्तरको आचारसंहितामा उल्लिखित व्यवस्थाको अतिरिक्त देहाय बमोजिमको पेशागत आचरण पालना गर्नु पर्नेछ:- । (क) अनुशासित र इमान्दारीपूर्वक पशु स्वास्थ्य तथा पशु सेवा व्यवसाय गर्ने, । (ख) सेवाग्राहीसँग शिष्ट व्यवहार गर्ने, । (ग) आफू दर्ता भएको श्रेणीले गर्न पाउने पशु स्वास्थ्य तथा पशु सेवा व्यवसाय मात्र गर्ने, । (घ) पेशागत व्यवसायको प्रचार प्रसार गरी कुनै किसिमको अनुचित आर्थिक लाभ प्राप्त गर्न नहुने, । (ङ) पशु स्वास्थ्य तथा पशु सेवा व्यवसायको पेशामा आँच आउने किसिमको कुनै क्रियाकलाप गर्न नहुने, । (च) पशु स्वास्थ्य तथा पशु सेवा व्यवसायको सिलसिलामा आफूले गर्ने प्रत्येक कामको व्यक्तिगत रूपमा उत्तरदायी हुनु पर्ने । (२) उपनियम (१) बमोजिमको पेशागत आचरणको पालना गर्नु गराउनु पशु स्वास्थ्य तथा पशु सेवा व्यवसायी र ग्रामिण पशु स्वास्थ्य कार्यकर्ताको कर्तव्य हुनेछ । २६. जाँचबुझ गर्ने: (१) पशु स्वास्थ्य तथा पशु सेवा व्यवसायी वा ग्रामिण पशु स्वास्थ्य कार्यकर्ताले ऐन, यो नियमावली तथा यस नियमावली बमोजिमको पेशागत आचरण उल्लङ्घन गरेको भनी उजुरी, जानकारी वा पत्र प्राप्त भएमा त्यसरी उजुरी, जानकारी वा पत्र प्राप्त भएको मितिले तीस कार्यदिनभित्र अनुशासन तथा नियमन समितिले आवश्यक जाँचबुझ गरी परिषदमा आफ्नो प्रतिवेदन पेस गर्नु पर्नेछ । (२) उपनियम (१) बमोजिम पेस गरिने प्रतिवेदनमा पशु स्वास्थ्य तथा पशु सेवा व्यवसायी वा ग्रामिण पशु स्वास्थ्य कार्यकर्तालाई कारबाही गर्नु पर्ने वा नपर्ने कारण सहित आफ्नो राय तथा सबुत प्रमाण भए सो समेत संलग्न गर्नु पर्नेछ । परिच्छेद-७ । रजिष्ट्रार तथा कर्मचारी सम्बन्धी । २७. रजिष्ट्रारको नियुक्ति र सेवाको सर्त: (१) ऐनको दफा २७ को उपदफा (१) बमोजिम रजिष्ट्रारको नियुक्तिको लागि उपयुक्त व्यक्तिको छनोट गरी सिफारिस गर्न मन्त्रालयले मन्त्रालयका सचिवको संयोजकत्वमा तीन सदस्यीय सिफारिस समिति गठन गर्नेछ ।
पशु स्वास्थ्य तथा पशु सेवा व्यवसायी परिषद् नियमावली २०८१ (Veterinary Council Regulation, 2024)

परिच्छेद-७ । रजिष्ट्रार तथा कर्मचारी सम्बन्धी । २७. रजिष्ट्रारको नियुक्ति र सेवाको सर्त: (१) ऐनको दफा २७ को उपदफा (१) बमोजिम रजिष्ट्रारको नियुक्तिको लागि उपयुक्त व्यक्तिको छनोट गरी सिफारिस गर्न मन्त्रालयले मन्त्रालयका सचिवको संयोजकत्वमा तीन सदस्यीय सिफारिस समिति गठन गर्नेछ । (२) उपनियम (१) बमोजिमको सिफारिस समितिले ऐनको दफा २७ को (१) बमोजिम योग्यता भएको र साठी वर्ष उमेर पूरा नभएको व्यक्तिमध्येबाट एक्काइस दिनको समय दिई कुनै राष्ट्रियस्तरको दैनिक पत्रिका, मन्त्रालयको वेबसाइट र परिषदको सूचनापाटीमा सूचना प्रकाशन गरी दरखास्त आह्वान गर्नु पर्नेछ । (३) उपनियम (२) बमोजिमको अवधिभित्र योग्यता पुगेका इच्छुक व्यक्तिले देहायका कागजात सहित सिफारिस समिति समक्ष दरखास्त दिनु पर्नेछ:- । (क) नेपाली नागरिकताको प्रमाणपत्रको प्रतिलिपि, । (ख) व्यक्तिगत विवरण, । (ग) परिषदमा कम्तीमा "ख" श्रेणीमा नाम दर्ता भएको प्रमाणपत्रको प्रतिलिपि, । (घ) न्यूनतम शैक्षिक योग्यता खुल्ने कागजातको प्रतिलिपि, । (ङ) ऐनको दफा ६ बमोजिम अयोग्य नभएको स्वघोषणा, । (च) उपनियम (२) बमोजिमको सूचनामा तोकिएका अन्य आवश्यक कागजात । (४) उपनियम (३) बमोजिम दरखास्त दिने व्यक्तिले त्यस्तो दरखास्तसाथ परिषदको सुधार सहितको पाँच हजार शब्दमा नबढाई तयार गरेको कार्ययोजना समेत छुट्टै खाममा सिलबन्दी गरी पेस गर्नु पर्नेछ । (५) उपनियम (१) बमोजिमको सिफारिस समितिले रजिष्ट्रारको पदमा छनोट गरी सिफारिस गर्ने प्रयोजनको लागि कुल अङ्कभार पचास कायम गरी देहाय बमोजिमको आधारमा अङ्कभार दिई सो आधारमा मूल्याङ्कन गर्नु पर्नेछ:- । आधार अङ्कभार । (क) कार्ययोजना बापत- २५ अङ्क । १. विषयवस्तुको ज्ञान ६.५ अङ्क । २. सबल तथा कमजोर पक्ष, अवसर र चुनौतीको विश्लेषण सहितको दीर्घकालीन सोच ६.५ अङ्क । ३. रणनीतिक योजना ६ अङ्क । ४. कार्यान्वयन कार्ययोजना ६ अङ्क । (ख) कार्ययोजना प्रस्तुतिकरण १५ अङ्क । १. अवधारणागत स्पष्टता ४ अङ्क । २. प्रस्तुतिकरण शैली ४ अङ्क । ३. विषयवस्तुको विश्लेषण क्षमता ४ अङ्क । ४. समयको व्यवस्थापन ३ अङ्क । (ग) अन्तर्वार्ता १० अङ्क । (६) उपनियम (१) बमोजिमको सिफारिस समितिले उपनियम (५) बमोजिम कार्ययोजना, कार्ययोजना प्रस्तुतिकरण र अन्तर्वार्तामा सबैभन्दा बढी अङ्क प्राप्त गर्ने तीनजना व्यक्ति छनोट गरी मन्त्रालय समक्ष सिफारिस गर्नेछ । तर तीन जना भन्दा कम उम्मेदवार भएमा ऐन तथा यस नियमावली बमोजिमको योग्यता पुगेका सबै उम्मेदवारको नाम सिफारिस गर्न बाधा पर्ने छैन । (७) उपनियम (१) बमोजिमको सिफारिस समितिले उपनियम (६) बमोजिम सिफारिस गरेका व्यक्ति मध्येबाट मन्त्रालयले एकजनालाई रजिष्ट्रारको पदमा नियुक्त गर्नेछ । (८) रजिष्ट्रारको पदावधि चार वर्षको हुनेछ । (९) उपनियम (८) मा जुनसुकै कुरा लेखिएको भए तापनि रजिष्ट्रारले आफ्नो पदीय जिम्मेवारी पूरा नगरेमा वा परिषदको हित विपरीत कुनै काम गरेमा वा ऐनको दफा ६ बमोजिम अयोग्य भएको प्रमाणित भएमा मन्त्रालयले निजलाई जुनसुकै बखत रजिष्ट्रारको पदबाट हटाउन सक्नेछ । तर त्यसरी पदबाट हटाउनु अघि निजलाई आफ्नो सफाइ पेस गर्ने मनासिब मौका दिनु पर्नेछ । (१०) उपनियम (९) बमोजिम रजिष्ट्रारको पद रिक्त हुन आएमा बाँकी अवधिका लागि अर्को रजिष्ट्रार नियुक्ति गरिनेछ ।
पशु स्वास्थ्य तथा पशु सेवा व्यवसायी परिषद् नियमावली २०८१ (Veterinary Council Regulation, 2024)

तर त्यसरी पदबाट हटाउनु अघि निजलाई आफ्नो सफाइ पेस गर्ने मनासिब मौका दिनु पर्नेछ । (१०) उपनियम (९) बमोजिम रजिष्ट्रारको पद रिक्त हुन आएमा बाँकी अवधिका लागि अर्को रजिष्ट्रार नियुक्ति गरिनेछ । तर एक वर्षभन्दा कम पदावधि बाँकी रहेको अवस्थामा रजिष्ट्रारको पद रिक्त हुन आएमा नियुक्ति गरिने छैन । (११) रजिष्ट्रारले निजामती सेवाको राजपत्राङ्कित प्रथम श्रेणीको कर्मचारीले पाए सरहको मासिक तलब, भत्ता र सवारी तथा इन्धन सुविधा पाउनेछ । (१२) उपनियम (११) मा जुनसुकै कुरा लेखिएको भए तापनि सरकारी सेवाबाट निवृत्त भई निवृत्तिभरण पाइरहेको व्यक्ति रजिष्ट्रारको पदमा नियुक्त भएमा निजले उपनियम (११) बमोजिमको तलब, भत्ता तथा सुविधा वा निजले पाइरहेको निवृत्तिभरण मध्ये कुनै एक रोज्नु पर्नेछ । २८. रजिष्ट्रारको काम, कर्तव्य र अधिकार: ऐनमा उल्लिखित काम, कर्तव्य तथा अधिकारका अतिरिक्त रजिष्ट्रारको अन्य काम, कर्तव्य तथा अधिकार देहाय बमोजिम हुनेछ:- । (क) परिषदको वार्षिक कार्यक्रम तथा योजना तर्जुमा गरी परिषदमा पेस गर्ने, । (ख) परिषदको कोषको रेखदेख र नियन्त्रण गर्ने तथा सम्पत्तिको संरक्षण र व्यवस्थापन गर्ने, गराउने, । (ग) परिषदको वार्षिक आय व्यय तथा पूरक आय व्ययको विवरण तयार गर्ने, । (घ) परिषदबाट स्वीकृत बजेटको अधीनमा रही परिषदको योजना तथा कार्यक्रम कार्यान्वयन गर्ने, । (ङ) परिषदको प्रशासकीय प्रमुख भई काम गर्ने, । (च) परिषदको लेखापरीक्षण गराउने, । (छ) परिषद र पशु स्वास्थ्य तथा पशु सेवा व्यवसायी बीच सम्पर्क अधिकारीको रूपमा काम गर्ने, । (ज) प्रदेश परिषदसँग समन्वय गर्ने, गराउने, । (झ) परिषदको निर्देशन बमोजिम अन्य कार्य गर्ने, गराउने । २९. रजिष्ट्रारको पद रिक्त हुने अवस्था: देहायको अवस्थामा रजिष्ट्रारको पद रिक्त हुनेछ:- । (क) निजको पदावधि पूरा भएमा, । (ख) निजले मन्त्रालय समक्ष लिखित राजीनामा दिएमा, । (ग) रजिष्ट्रार पदको लागि आवश्यक न्यूनतम योग्यता नरहेको पुष्टि भएमा, । (घ) नियम २७ को उपनियम (९) बमोजिम पदबाट हटाइएमा, । (ङ) भ्रष्टाचार, जबरजस्ती करणी, मानव बेचबिखन तथा ओसारपसार, लागू औषध बिक्री वितरण वा ओसारपसार, सम्पत्ति शुद्धीकरण, राहदानी दुरूपयोग, अपहरणसम्बन्धी कसूर, ठगी वा नैतिक पतन देखिने अन्य फौजदारी कसूरमा अदालतबाट कसूरदार ठहरिएमा, । (च) निजले कुनै विदेशी मुलुकको स्थायी आवासीय अनुमतिपत्र प्राप्त गरेमा, वा । (छ) निजको मृत्यु भएमा । ३०. कर्मचारी सम्बन्धी व्यवस्था: (१) परिषदमा ऐनको दफा २९ को उपदफा (१) बमोजिम मन्त्रालयले स्वीकृत गरे बमोजिमको सङ्गठनात्मक संरचना बमोजिमको सङ्ख्यामा कर्मचारी रहनेछन् । (२) परिषदको कर्मचारीको नियुक्ति तथा सेवाको सर्त र सुविधा सम्बन्धी व्यवस्था विनियममा व्यवस्था भए बमोजिम हुनेछ । परिच्छेद-८ । विविध । ३१. कोष सञ्चालन: परिषदको कोषको खाताको सञ्चालन रजिष्ट्रार वा निजले तोकेको परिषदको अधिकृतस्तरको कर्मचारी र लेखा प्रमुखको संयुक्त दस्तखतबाट हुनेछ । ३२. विद्युतीय माध्यमको प्रयोग गर्न सक्ने: परिषदले दैनिक कामकाज तथा नाम दर्ता, विवरण अद्यावधिक, सूचना सम्प्रेषण र परीक्षा सञ्चालन जस्ता कार्य गर्न विद्युतीय माध्यमको प्रयोग गर्न सक्नेछ । ३३. लोगो र छाप: परिषदको लोगो र छाप अनुसूची-६ बमोजिम हुनेछ ।